খা খা করছে প্রেক্ষাগৃহ! প্রথম দিন দর্শক টানতে ব্যর্থ ‘দ্য বেঙ্গল ফাইলস’!

ওয়েব ডেস্ক: বিতর্ক, আলোচনা, সমালোচনা পেরিয়ে প্রেক্ষাগৃহে পৌঁছল ‘দ্য বেঙ্গল ফাইলস’ (The Bengal Files)। বিবেক অগ্নিহোত্রী (Vivek Agnihotri) পরিচালিত এই ছবি নিয়ে সোশ্যাল মিডিয়ায় ঝড় উঠেছিল কয়েকদিন আগেই। রাজ্যে এই ছবির ট্রেলার লঞ্চ আটকে দেওয়ার পর ঘি পড়ে বিতর্কের আগুনে। তবে এতকিছুর পরেও বক্স অফিসে (Box Office Collection) সেভাবে ছাপ ফেলতে পারল না অগ্নিহোত্রীর এই সিনেমা। ‘দ্য কাশ্মীর ফাইলস’-এর প্রথম দিনের যা রোজগার ছিল, তার থেকেও কম লক্ষীলাভ হল ‘দ্য বেঙ্গল ফাইলস’ থেকে।

স্যাকনিল্ক-এর (Sacnilk) প্রাথমিক তথ্য অনুযায়ী, ছবিটি প্রথম দিনে দেশজুড়ে প্রায় ১.৭৫ কোটি টাকা আয় করেছে। বর্তমান সময়ের নিরিখে যা অত্যন্ত কম। এমনকি পরিচালক বিবেক অগ্নিহোত্রীর আগের ছবি ‘দ্য কাশ্মীর ফাইলস’ প্রথম দিনে ৩.৫৫ কোটি টাকা আয় করেছিল। পরে আবার সিনেমাটি সুপারহিট হয়। তবে আপাতত ‘দ্য বেঙ্গল ফাইলস’-এর মগিগতি সেরকম দেখা যাচ্ছে না।

আরও পড়ুন: টাইগারের ছবিতে সেন্সরের থাবা! নগ্নদৃশ্য থেকে ‘কন্ডোম’ বাদ

প্রথম দিনের শো অনুযায়ী দেশজুড়ে ‘দ্য বেঙ্গল ফাইলস’ ছবিটি যতগুলি হলে মুক্তি পেয়েছে, সেখানে মাত্র ২১.২৪ শতাংশ টিকিট বিক্রি হয়েছে। সকালের শোয়ে মাত্র ১৫.০৮ শতাংশ, দুপুরে শোয়ে ১৮.৫৮ শতাংশ, সন্ধ্যায় ২২.০৮ শতাংশ এবং রাতের শোতে ২৯.২০ টিকিট বিক্রি হয়েছে। দিল্লি-এনসিআর এবং মুম্বইতে যতগুলি হলে সিনেমাটি চলছে, সেখানে গড়ে যত্রাক্রমে ২১.৭৫ শতাংশ ও ২০.৭৫ শতাংশ টিকিট বিক্রি হয়েছে।

অর্থাৎ, ওপেনিং ডে-তে ‘দ্য বেঙ্গল ফাইলস’ যে হাউসফুল ছিল না, তা মোটামুটি পরিষ্কার। বড় তারকা দিয়ে কাস্টিং, সংবেদনশীল গল্প এবং ট্রিলজির শেষ অধ্যায় হওয়ার পরও ‘দ্য বেঙ্গল ফাইলস’ মুক্তির প্রথম দিনে যে দর্শক টানতে ব্যর্থ হয়েছে, তা একবাক্যে বলা যায়। আগামী দিনগুলোতে ছবির ভবিষ্যৎ কতটা বদলাবে তা সময়ই বলবে।

দেখুন আরও খবর:

The post খা খা করছে প্রেক্ষাগৃহ! প্রথম দিন দর্শক টানতে ব্যর্থ ‘দ্য বেঙ্গল ফাইলস’! first appeared on KolkataTV.

The post খা খা করছে প্রেক্ষাগৃহ! প্রথম দিন দর্শক টানতে ব্যর্থ ‘দ্য বেঙ্গল ফাইলস’! appeared first on KolkataTV.